  Майя Бывальцева Удмуртиын 2019-тӥ арын «Кышкыттэм но ӟечлыко автомобиль сюресъёс» йӧскалык ӵектосъя сюресъёсты тупатъян ужъёсты йылпумъязы. Оглом 134,5 иськем мында 79 сюрес люкетъёсты тупатъязы. Со сярысь 25-тӥ коньывуонэ сюрес возёс но автомобиль транспорт удысын ужасьёслэн нуналзылы сӥзем сиё-дано ужрадын улосвыллэн тӧроез Ярослав Семёнов вераз. Ужъёс дыраз быдэстэмын, ӟечлыкез тӥямын ӧвӧл, ужъёсты чаклан вить ёзэн мынӥз. Ми азьланьтӥськом гурт сюресъёсты лэсьтонъя программаез быдэсъянэз. Со сяна, улосвыл коньдэт чотын ӵектосъёс быдэсъясько, соос пӧлын «Опорный план дорожной деятельности», кудӥзъя ми тулыс но сӥзьыл вакытэ ветлыны луонтэм люкетъёсты тупатъяськом Ярослав Семёнов, Удмуртиысь кивалтэтлэн тӧроез«Кышкыттэм но ӟечлыко автомобиль сюресъёс» ӵектосэз быдэсъяны 1 миллиард 704 миллион 600 сюрс манет кошкиз. Солы тупатъязы: 23 люкетъёсты (94,2 иськем) улосвыл трассаос вылын; 27 люкетъёсты (24,9 иськем) – Ижкарын; 6 люкетъёсты (3 иськем) – Сарапулын; 6 люкетъёсты (2,8 иськем) – Воткаын; 14 люкетъёсты (5,7 иськем) – Можгаын; 2 люкетъёсты (2,8 иськем) – Дэри ёросын; 1 люкетэз (1,1 иськем) – Камбаркаын. Озьы ик 4 интыын светофоръёс, 1 камера, 2 интыын тыл юбоос пуктӥзы, 8 лёгъёс лэсьтӥзы. Шуркынмон пумозь Удмуртиын эшшо 9 камераос пуктыны кулэ. Тодэ вайытом, Ижкарын сюресъёсты таяз арын тупатъянлы йылпумъянъёсъя калык кылзонъёс ортчозы. Тегъёс: Авто Удмуртия сюресъёс тупатъянужъёс ЯрославСемёнов  